OzLabs/hebrew-wiki-articles huggingface dataset:
שון פרנל

שון רנדל פרנל (באנגלית: Sean Randall Parnell; נולד ב-19 בנובמבר 1962) הוא פוליטיקאי אמריקאי שכיהן כמושל ה-10 של מדינת אלסקה בארצות הברית מטעם המפלגה הרפובליקנית בשנים 2009–2014.<ref></ref><ref></ref>

==ביוגרפיה==
פרנל נולד בהנפורד שבקליפורניה. אביו הוצב באלסקה בעת שירותו בצבא ארצות הברית, ובשנת 1973 החליט להגר אליה עם משפחתו.

בשנת 1980 התמודד אביו, שהשתייך ל, על המושב של אלסקה בבית הנבחרים של ארצות הברית נגד המועמד דון יאנג, והפסיד.

פרנל למד באוניברסיטת פסיפיק הלותרנית ובאוניברסיטת פיוג'יט סאונד, בהן למד משפטים. הוא קיבל רישיון לעסוק כעורך דין באלסקה ובוושינגטון. פרנל עבד כעורך דין במגזר הפרטי מ-1987 עד 2003, בין 2005 ל-2006, ושב לעסוק בתחום לאחר כהונתו כמושל, החל מ-2015. במשך תשע שנים מאותה תקופה, הוא היה הבעלים של משרד עורכי דין משלו.

==קריירה פוליטית==
בשנת 1992, בגיל 29, נבחר פרנל לכהן בבית הנבחרים של אלסקה. בשנת 1994 נבחר שוב לתפקיד. הוא בלט בעבודתו בוועדת הכספים של בית הנבחרים ובמאבק באלימות במשפחה ובתקיפות מיניות במדינה.

בשנת 1996 נבחר ל, והיה חבר במועצת האנרגיה של הסנאט. ב-1999 וב-2000 הוא הפך לחבר בהנהגת הרוב הרפובליקני בסנאט, כאשר עמיתיו בסנאט בחרו בו לכהן כיו"ר משותף של ועדת הכספים של הסנאט. פרנל בחר שלא להתמודד שוב לתפקיד בשנת 2000. הוא ציין כי הוא עושה זאת בשל מחויבתו למשפחתו, והמשיך לעסוק בעריכת דין.

בשנת 2005 התמודד פרנל בפריימריז המפלגה הרפובליקנית על תפקיד סגן המושל, ניצח וצוות למועמדת לתפקיד המושלת, שרה פיילין (באלסקה, מועמדי סגן המושל מתמודדים בנפרד מהמועמדים למושל במירוץ הבחירות המקדימות, אך לאחר הפריימריז, המועמדים למושל וסגן המושל מתמודדים יחד). השניים ניצחו בבחירות הכלליות שנערכו בשנת 2006, ופרנל מונה לסגן המושל.<ref></ref>

בשנת 2008 הכריז כי יתמודד על המושב של אלסקה בבית הנבחרים של ארצות הברית נגד המועמד הוותיק דון יאנג, מולו התמודד אביו 28 שנים קודם לכן.<ref></ref> התוצאה, שפורסמה ב-18 בספטמבר, הראתה שיאנג ניצח ב-304 קולות. פרנל הודה בתבוסתו, אף על פי שהיה זכאי לדרוש ספירה חוזרת, ואמר שהוא סומך על שלמות עבודתה של מחלקת הבחירות, סוכנות עליה פיקח כסגן מושל אלסקה. הוא אמר בהצהרתו: "אמנם ספירה חוזרת עשויה לשנות את התוצאה של בחירות צמודות במיוחד, אך תוצאה כזו אינה סבירה. ככזו, אני לא מאמין שהיא מצדיקה הוצאה של כספי משלם המיסים".<ref></ref>

בתחילת יולי 2009 הודיעה פיילין במפתיע כי תתפטר מכהונתה כמושלת אלסקה ב-26 ביולי 2009, ובהתאם לחוקת אלסקה מונה פרנל למושל במקומה.<ref></ref>

בדצמבר 2010 התמודד פרנל לתפקיד מושל אלסקה, והביס את יריבו אית'ן ברקוביץ'. פרנל זכה ל-59% תמיכה, אחוז התמיכה הגבוה ביותר למושל בהיסטוריית המדינה.<ref></ref><ref></ref>

פרנל התמודד שוב על תפקיד המושל בבחירות 2014,<ref></ref> אך לאחר ששמו עורב במספר שערוריות,<ref></ref><ref></ref> הפסיד בהפרש קטן לביל ווקר.<ref></ref>

לאחר פרישתו מהחיים הפוליטיים, שב פרנל לעסוק בעריכת דין.<ref></ref>

ביוני 2021 החל לכהן כנשיא אוניברסיטת אלסקה באנקורג'.<ref></ref><ref></ref>

==קישורים חיצוניים==

* 

==הערות שוליים==

קטגוריה:בוגרי האוניברסיטה הלותרנית של הפסיפיק
קטגוריה:בוגרי אוניברסיטת פיוג'יט סאונד
קטגוריה:מושלי אלסקה
קטגוריה:סגני מושלי אלסקה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1962
יוסף בבליקי

הרב יוסף בבליקי (ה'תרס"ח, 1907/1908 -, כ"ג באייר ה'תשמ"ג, 6 במאי 1983) היה רב ודיין ישראלי, כיהן כאב בית הדין האזורי בתל אביב ובירושלים ור"מ בישיבת פורת יוסף.

==תולדות חייו==
נולד בשנת ה'תרס"ח בחצר שטרויס בירושלים לדניאל ושרה. בצעירותו למד מפי חכמי ירושלים הרב יוסף חיים זוננפלד, הרב אריה לייב ברוידא והרב שלמה אליעזר אלפנדרי, שאליו היה מקורב מאד. היה מראשוני התלמידים בישיבת פורת יוסף אצל הרב עזרא עטייה. נסמך לרבנות מהרב הראשי בן ציון מאיר חי עוזיאל. בהדרכת הרב עטייה, התמקד בלימוד ענייני המקדש והקרבנות. נשא את אסתר, בתו של הדרשן והמקובל רבי משה מונשרוף. בשנת ה'תרצ"ה התמנה לר"מ בישיבת פורת יוסף, ובין תלמידיו שם היו הרבנים מרדכי אליהו, בן ציון אבא שאול, שלמה בן שמעון, אליהו שרים, משה טופיק ועוד. בין השאר לימד ב"כיתת קודשים" שעסקו בה בלימוד סדר קודשים.

בשנת ה'תשי"א (1950) התמנה לדיין בבית הדין הרבני בתל אביב, מבלי שנבחן, וזאת לאחר שהרב יוסף שלום אלישיב, שהיה בקשרי ידידות וחברותא עמו, המליץ עליו לרב הראשי יצחק אייזיק הלוי הרצוג. בשנת ה'תשט"ו התמנה לאב בית דין תל אביב. ישב בהרכב הראשון שדן בשאלת ממזרותם של האחים חנוך ומרים לנגר, והתנגד לפסק הדין של הרב שלמה גורן ובית דינו שהתירו את האחים ממזרותם. בשנת 1965 עבר לכהן כאב"ד ירושלים, במקומו של הרב סלמן חוגי עבודי שקודם לבית הדין הרבני הגדול.

נפטר ביום שישי, כ"ג באייר ה'תשמ"ג, 6 במאי 1983, ונקבר בהר המנוחות.

==מפסקיו==
* מחלת נפש הינה עילה לכפית גט.

==קישורים חיצוניים==
* [https://billiongraves.com/grave/יוסף-בבליקי/23396817 קברו], באתר BillionGraves .

==הערות שוליים==

קטגוריה:אבות בתי דין
קטגוריה:ירושלים: רבנים
קטגוריה:דייני בתי הדין הרבניים
קטגוריה:יהודים הקבורים בהר המנוחות
קטגוריה:בוגרי ישיבת פורת יוסף
קטגוריה:רבני ישיבת פורת יוסף
קטגוריה:ישראלים שנפטרו ב-1983
לאון פרדריק

לאון פרדריק (בהולנדית: Léon Frédéric; 26 באוגוסט 1856 – 27 בינואר 1940) היה צייר סימבוליסט בלגי. נושאי ציוריו המוקדמים היו על מיסטיקה נוצרית פנטסטית, ואילו עבודותיו המאוחרות שיקפו נושאים חברתיים.<ref></ref><ref></ref>

== ביוגרפיה ==
אביו היה תכשיטן מצליח. בשנת 1871, הוא למד אצל האדריכל והצייר הדקורטיבי, שרל-אלברט והחל ללמוד קורסי לילה באקדמיה המלכותית לאמנויות יפות בבריסל. ב-1874 הוא מצא תפקיד בבית המלאכה של יאן פורטלס. בשנה שלאחר מכן, הוא ועוד כמה סטודנטים צעירים לאמנות עבדו יחד בסטודיו פרטי שבו יכלו לצייר דוגמנים חיים ועירומים. אביו מימן לו סיור לימודים באיטליה בשנים 1878–1879. הוא נסע לנאפולי, רומא, פירנצה וונציה. הציירים האהובים עליו היו סנדרו בוטיצ'לי ודומניקו גירלנדיו .

בשובו מאיטליה ערך את הופעת הבכורה שלו בסלון בבריסל, שם היה בהשפעתו של ז'ול בסטיאן-לפאג', והפך לחבר בקבוצת האמנים. ב-1883 עבר לארדנים הבלגיים, ונסע רבות לאנגליה, גרמניה והולנד.

הוא זכה במדליית זהב בתערוכה העולמית (1889). אלכסנדר בנואה הצעיר היה מעריץ גדול של יצירותיו ובשנת 1898 דאג לרכישת כמה מהם על ידי הנסיכה מריה טנישבה, לתערוכה בסנט פטרסבורג.

לאחר נישואיו, הוא עבר לביתו החדש ב-1899, והמשיך לטייל ולהציג את עבודותיו בירידים בינלאומיים.<ref></ref> הוא זכה בפרסים בארצות הברית ובגרמניה ובמדליית זהב נוספת בתערוכה עולמית (1900).<ref></ref>

ב-1904 הוא מונה לחבר באקדמיה המלכותית וב-1929 הוכתר כברון ואביר מסדר לאופולד על ידי המלך אלברט הראשון.

יצירותיו נמצאות במוזיאונים המלכותיים לאמנויות יפות של בלגיה, המוזיאון לאמנויות יפות בגנט ומוזיאון ד'אורסה.

== גלריה ==
<gallery mode="packed" heights="180">
File:Léon Frédéric - The Morning.jpg|תור הזהב: הבוקר

File:Léon Frédéric - All Things Die, But All Will Be Resurrected through God's Love - Google Art Project (part 4).jpg|כל הדברים מתים, אבל כולם יקומו לתחייה באמצעות אהבת אלוהים (פאנל מרכזי)

File:Léon Frédéric (1856-1940) Begrafenis van een boer - La Boverie Luik 23-08-2018.jpg|קבורת איכר

File:Les âges de l'ouvrier - Triptyque - Léon Frédéric - 1895-1897.jpg|עידן העובדים - טריפטיכון
</gallery>

== קישורים חיצוניים ==
 
== הערות שוליים ==

קטגוריה:ציירים בלגים
קטגוריה:ילידי 1856
קטגוריה:נפטרים ב-1940
טום ווקר

תומאס אלכסנדר ווקר (באנגלית: Thomas Alexander Walker; נולד ב-17 בדצמבר 1991), המוכר בשם הבמה טום ווקר (Tom Walker), הוא זמר-יוצר סקוטי.<ref></ref><ref></ref>

== ראשית חייו ==
ווקר נולד בקילסית' , סקוטלנד, הממלכה המאוחדת. כשהיה בן 3, הוא עבר לגור בצ'שייר.<ref></ref><ref></ref><ref name="homecoming"></ref><ref></ref> ב-2014, הוא סיים את לימודיו במכללת לונדון למדיה יצירתית .<ref></ref><ref></ref>

== קריירה ==

ב-17 באפריל 2017, ווקר הוציא את "Just You and I". בהמשך השנה, הוא נבחר, יחד עם קתי לי גיפורד , לאמן החודש של אלביס דוראן , על ידי אלביס דוראן , והוצג בתוכנית הטלוויזיה של NBC, Today .<ref></ref>

ב-19 במאי 2017, הוא הוציא את המיני-אלבום הראשון שלו, Blessings.<ref></ref>

ב-13 ביוני 2017, ווקר הוציא את הסינגל "Heartland", שנכתב והופק על ידי Naughty Boy. ב-22 באוגוסט 2017, הסינגל נוסף לרשימת ההשמעה של BBC Radio 1.<ref></ref> בהמשך השנה ווקר ביצע מספר מופעי חימום למספר אמנים, בין היתר ג'ורג' עזרא, גלנט , ג'ייק באג ודה סקריפט.<ref name="coverttalent.com"></ref><ref></ref>

ב-13 באוקטובר 2017, ווקר הוציא את הסינגל "Leave a Light On".<ref name="indiecentralmusic.com"></ref> הווידאו קליפ של "Leave a Light On" הופק על ידי צ'ארלס מהלינג, וצולם בקרואטיה.<ref name="indiecentralmusic.com" /><ref></ref>

ב-1 במרץ 2019, הוא הוציא את אלבום האולפן הראשון שלו, What a Time to Be Alive. בשנת 2019, ווקר זכה בפורץ הדרך הבריטי בפרסי המוזיקה הבריטית.<ref></ref> השיר "Leave the Light On" היה מועמד לסינגל בריטי בפרסי המוזיקה הבריטית.

ב-31 במאי 2019, הוא הוציא, בשיתוף פעולה עם זארה לארסון, את הסינגל "Now You're Gone".

ב-4 באוקטובר 2019, הוא הוציא את הסינגל "Better Half of Me".

ב-13 ביוני 2020, הוא הוציא את הסינגל "Wait for You". ב-11 בספטמבר 2020, יצאה גרסת רמיקס של השיר, בשיתוף פעולה עם זואי ויס.

== חיים אישיים ==
ווקר הוא מעריץ מועדון הכדורגל מנצ'סטר יונייטד.<ref></ref>

== דיסקוגרפיה ==
=== אלבומי אולפן ===
* 2019: What a Time to Be Alive

=== מיני-אלבומים ===
* 2017: Blessings

== קישורים חיצוניים ==

* 

== הערות שוליים ==

קטגוריה:זמרים-יוצרים בריטים
קטגוריה:זמרים בריטים
קטגוריה:פזמונאים בריטים
קטגוריה:גיטריסטים בריטים
קטגוריה:בריטים שנולדו ב-1991
מילון שרוני

מילון ערבי-עברי שימושי מאת אברהם שרוני הוא מילון מוביל בקרב לומדי הערבית הספרותית דוברי העברית בישראל, לצד מילון איילון-שנער ומילון מילסון.

==כתיבת המילון==
יוזמת כתיבת מילון ערבי-עברי חדש לצרכים ביטחוניים הועלתה ב-1976 בידי אפרים לפיד, שהיה אז מפקד יחידת חצב בחיל המודיעין, כדי שיחליף את מילון איילון-שנער הוותיק והלא-עדכני. כתיבת המילון החלה ב-1 בפברואר 1977 בידי צוות בן שישה מומחים בהנחיית המזרחן אברהם שרוני. הצוות נעזר בשלושה מילונים קודמים, ביניהם מילון ערבי-עברי למונחים צבאיים ולמונחים שימושיים שערך המילונאי עזרא מני. מן המילון החדש הושמטו המונחים הצבאיים שהיו במילון הקודם.

מלאכת הכתיבה של המילון החדש הסתיימה רק ב-29 ביולי 1980. מלכתחילה החליט פרופסור יעקב שויקה, האחראי לתוכנת המילון, לנקד רק את הערכים בערבית ולא את תרגומם לעברית, אך אנשי ההוצאה לאור דרשו לקבל את הטקסט מנוקד כולו ומוקלד. עבודה זו ארכה שנים מספר, והמילון יצא לאור בשלושה כרכים רק ב-1987 בהוצאת משרד הביטחון. בד בבד, גדל מספר הערכים במילון במהלך שנים אלו. עד סוף 2007 נתווספו למהדורות החדשות של המילון 3,000 ערכים חדשים ו-12 אלף פירושים נוספים לערכים קיימים.

בגרסתו הראשונית כלל מילון שרוני ערכים רבים שאינן בשימוש רחב בערבית, כגון שמות של צמחים, בעלי חיים וכוכבים. בשל כך הציע שלום סרי, מנהל ההוצאה לאור של משרד הביטחון, לקצר את המילון ולהסיר ממנו את הערכים הללו במטרה לפשטו. בנובמבר 1991 יצאה לאור גרסה מקוצרת של מילון שרוני בכרך אחד. נכון ל-2017, יצאה לאור גרסה זו של מילון שרוני בעשרים וחמש הדפסות.

==סגנון==
אף שמילון שרוני הוא מילון ספרותי, שולבו בתוכו גם מילים נבחרות בערבית מדוברת. המילים הללו סומנו באות ד', מלשון דיבור. כדי להקל על חיפוש הערכים במילון, הוחלט כי הפעלים ימוקמו על פי סדר אלפביתי בגוף עבר נסתר. זאת בשונה ממילון איילון-שנער הוותיק יותר המחייב את הקורא לחפש כל פועל על פי השורש שלו, ולפיכך מצריך מיומנות גבוהה. כך הפך מילון שרוני למילון נגיש יותר.

==הערות שוליים==

קטגוריה:מילונים
קטגוריה:ערבית
מנאקיש

מנאקיש<ref></ref> (בערבית: مناقيش) או פיתה זעתר הוא מאפה בצק דק ופריך<ref></ref> מאזור הלבנט.<ref></ref> גודלו בדרך כלל כפיתה אישית.

המנאקיש מורכב מבצק ומעליו לרוב שכבה עליונה של זעתר, גבינה, בשר טחון ועוד. בדומה לפיצה, ניתן לפרוס את המנאקיש או לקפל אותו לחצי לפני האכילה. נהוג לאכול אותו לארוחת בוקר או לארוחת צהריים. המילה מנאקיש היא לשון רבים של המילה הערבית "מנקושה" ("منقوشة", משורש הפועל "נקש", نقش, שמשמעותו היא לפסל, לחצוב או לחרוט), כלומר לאחר רידוד הבצק שטוח, לוחצים אותו בקצות האצבעות כדי ליצור מקום אפשרי למילוי בשכבה העליונה של הבצק.<ref></ref> תנועה זו של לחיצת האצבעות על הבצק השטוח מונעת "התנפחות" של המאפה בדומה לפיתה ובמקביל יוצרת בועות קטנות שאחרי האפייה מתפצחות בפה.

על פי המסורת שנהוגה הייתה בעבר, נשים היו אופות ביחד את הבצק בתנור משותף בבוקר, כדי לספק למשפחה את תצרוכת הלחם היומית, ובזמן האפייה הזו הן היו מכינות מנות קטנות יותר של בצק עם תוספות שונות עליו לארוחת הבוקר.<ref name="Riolo"></ref>

המנאקיש פופולרי ברחבי הלבנט<ref></ref><ref></ref> ונמכר כאוכל רחוב בערים גדולות באזור. הוא קל ומהיר יחסית להכנה ונהוג להגיש אותו לצד לבנה וסלטים במרכז שולחן ארוחת הבוקר, הצהריים או הערב. המנאקיש נפוץ גם באזורים שכנים לישראל, ובמרכזי הגירה מאזור המזרח התיכון והלבנט.

== תוספות קלאסיות ==
* זעתר – הגרסה הפופולרית ביותר של המנאקיש היא עם זעתר (תערובת של טימין מיובש טחון, אורגנו, אזוב תרבותי או שילוב כלשהו של המרכיבים האלו, מעורבב עם שומשום קלוי, מלח ותבלינים אחרים כגון סומק).<ref></ref> את הזעתר מערבבים עם שמן זית ומורחים על הבצק לפני האפייה בתנור. מנקיש זעתר הוא אחד מהמאכלים הנפוצים בארוחות בוקר במטבח הלבנטיני.<ref name="Wright"></ref><ref name="Carterp68"></ref> הוא מוגש גם כחלק ממנות מזטים, או כחטיף עם כוס תה נענע וגבינת פטה בצד.<ref name="Wright" />
* גבינה – ישנם שני סוגים עיקריים של גבינה שנפוצים לשימוש זה: בעיקר קשקבל וגבינה עכואית. מדי פעם נוהגים להוסיף גם זעתר בנוסף לגבינות.
* ספיחה הוא מאכל הדומה מאוד למנאקיש, העשוי עם בשר כבש או טלה טחון ומוגש לרוב בארוחת צהריים ולא בוקר, בשל היותו מנה שנחשבת כבדה יותר. בשר הטלה או הכבש הטחון מעורב עם קוביות זעירות של עגבנייה ושמן ומוגש לעיתים עם פלפל גרוס או בתוספת חמוצים ויוגורט. הספיחה דומה גם ללחמעג'ון.
* כַּשְׁכּ – זוהי תערובת של יוגורט מיובש מותסס וחיטה טחונה דק שניתן להשתמש בו לבד או בשילוב עם תוספות אחרות, כגון אגוזי מלך או בצל, למריחה על הפיתה. מקורה ב.<ref></ref>
* תרד או מנגולד
*פלפל חריף (צ'ילי)

== ראו גם ==
* ספיחה (מאכל)
* פיתה
* טאבון
* לחמעג'ון

== קישורים חיצוניים ==

* [https://www.hashulchan.co.il/מתכונים/מנקיש-זעתר-של-ארז-קומרובסקי/ מנקיש זעתר של ארז קומרובסקי], השולחן
* [https://www.mako.co.il/food-recipes/recipes_column-special/Recipe-2de3833304dba31006.htm מתכון לפיתה עם שמן זית וזעתר - היישר ממסעדת חג' כחיל: יותר טוב מסתם פיתה, יותר עסיסי מסתם לאפה והכי טעים לבד], מאקו

== הערות שוליים ==

קטגוריה:המטבח הים-תיכוני
קטגוריה:המטבח הסורי
קטגוריה:המטבח הפלסטיני
קטגוריה:המטבח הלבנוני
קטגוריה:המטבח הערבי
קטגוריה:מאכלי לחם
כריש לבן-אף

כריש לבן-אף (שם מדעי: Nasolamia velox) הוא מין של דג סחוס ממשפחת הכרישיים והוא המין היחיד בסוגו, הקרוב מעט לכריש כחול או לסוג כריש עקב מבנה ראש דומה.

==תיאור==
המין חי באזורים הטרופיים באוקיינוס השקט לחופי אמריקה בין פרו לבאחה קליפורניה ודרום קליפורניה בעומקים רדודים של 15 עד 200 מטרים.

זהו כריש קטן יחסית באורך 1.5 מטר בממוצע. הוא בעל גוונים אפורים בהירים ובטן לבנה עם חוטם לבן וארוך בעל כתם שחור לאורכו. הלסתות קצרות ובעלות שיניים משוננות בעלות רכסים צרים. הוא בעל זוג סנפירי גב, כשהקדמי גדול בהרבה מהאחורי ובעל סנפיר שת וזנב ממוזלג ארוך. הנקבות משריצות עד 5 צאצאים חיים, הנולדים באורך 55 סנטימטרים.

כריש זה חי לרוב בגפו והוא שוכן בקרקעית הים החופית לרוב באזורים חוליים או בוציים ובשוניות. הכריש ניזון מלהקות דגים וסרטנים שהוא לוכד.

מין זה מצוי בסכנת הכחדה עקב דיג יתר מצד האדם.

==גלריית תמונות==
<gallery>
Nasolamia velox jaws.jpg
Nasolamia velox lower teeth.jpg
Nasolamia velox upper teeth.jpg
</gallery>

==קישורים חיצוניים==

== הערות שוליים ==

קטגוריה:טקסונים שתוארו בידי צ'ארלס הנרי גילברט
קטגוריה:בעלי חיים שתוארו ב-1898
קטגוריה:כרישיים
קטגוריה:דגי סחוס יחידים בסוגם
קטגוריה:דגי ים באמריקה שלחופי האוקיינוס השקט
פעילות פנאי בחיק הטבע

[[רפטינג]]
טרק בחבל הבאסקים שבספרד]]
פעילות פנאי בחיק הטבע הוא מונח רחב המתאר מגוון גדול למדי של פעילויות נופש בסביבה טבעית, אשר משתנות בהתאם לסביבה הפיזית בהן הן מבוצעות. הפעילויות הללו יכולות לכלול בין היתר דיג, ציד, תרמילאות, ורכיבה על סוסים – וניתן לבצע אותן לבד או ביחד עם אנשים נוספים.

המטרות העיקריות לביצוע פעילויות פנאי בחיק הטבע הן בדרך כלל בעיצוע פעילות גופנית כולשהי, לעשות זאת לשם הרווחה הכללית, לעשות זאת לשם התחדשות רוחנית, וכהזדמנות להיות פעיל בטבע תוך כדי ביצוע הפעילות.

דוגמאות נוספות לפעילויות פנאי בחיק הטבע מסורתיות כוללות טיולים רגליים, קמפינג, טיפוס הרים, רכיבה על אופניים, שיט בקאנו, שיט בקיאק, רפטינג, טיפוס מצוקים, ריצה, שיט מפרשיות, סקי, צניחה חופשית, וגלישת גלים. לעיתים מופתחם פעילויות חדשות אשר הן הכלאות של פעילויות אחרות כגון Coasteering , Canyoning , Fastpacking , ו-Plogging .

בערים רבות נוצרו לאורך השנים מתחמים מוגדרים המיועדים לפעילויות פנאי בחיק הטבע עבור האוכלוסייה הכללית. מקומות אלו כוללים פארקים, מגרשי משחקים, מתקני ספורט אך גם אזורים עם גישה חופשית לים כגון חופי רחצה, או הטיילת.

==פעילויות פנאי בחיק הטבע לפי הקשר==
{|
| valign = top |
;בהרים
* סנפלינג
* תרמילאות
* גלישת קניונים
* טיפוס קרח
* רכיבה על אופני הרים
* טיפוס הרים
* טיפוס מצוקים
* סקי
* גלישת בסנואובורד
* הליכה בנעלי שלג
| valign = top |
;ביערות
* רכיבה על טרקטורון
* צפרות
* רכיבה על סוסים
* ציד
* ליקוט פטריות 
* ניווט ספורטיבי
* טיפוס עצים
| valign = top |
;בחופים או בים
* צלילה
* שחיה עם שנורקל
* שחייה
* גלישת רוח
* גלישת גלים
| valign = top |
;במים מתוקים
* דיג זבובים 
* שייט בקאנו
* מצנחי ים 
* רכיבה על אופנוע ים
* שימוש בגלשן חתירה בעמידה
* ספורט ימי
* סקי מים
* ראפטינג
| valign = top |
;באוויר
* כדור פורח
* דאייה
* גלישת קניונים
* רחיפה
* צניחה חופשית
* טיסה בחליפת כנפיים
| valign = top |
;פעילויות משפחתיות
* מחנאות
* הליכה במבוך תירס
* גינת כלבים
* עריכת פיקניק
* גלישה זוויתית
| valign = top |
;שונות
* ריצה
* קפיצת באנג'י
* איתור פריטים באמצעות גלאי מתכות
* גלישת חול
* פיינטבול
* איירסופט
|}

== קישורים חיצוניים ==

* 

קטגוריה:בילוי בחיק הטבע
כריש אף-פגיון

כריש אף-פגיון (שם מדעי: Isogomphodon oxyrhynchus) הוא מין של דג סחוס ממשפחת הכרישיים והוא המין היחיד בסוגו. מין זה מצוי בסכנת הכחדה חמורה והוא נפוץ במערב האוקיינוס האטלנטי לחופי אמריקה שבין טרינידד לצפון ברזיל.

==תיאור==
כריש זה קטן יחסית ומגיע לאורך של 1.4 מטר בזכרים ו-1.6 מטר בנקבות עם משקל ממוצע של 13 ק"ג. כפי ששמו מרמז הוא בעל חוטם מוארך ודק הנוטה כלפי מעלה, מעט בדומה לכריש הגובלין, אף שהוא קרוב יותר לסוג כריש. הוא בעל עיניים קטנות הקרובות לנחיריים ובעל סנפירי חזה רחבים ודמויי משוט, מאפיינים המקלים על זיהויו. הכריש בעל לסתות בעלות שיניים חדות, כשהשיניים העליונות רחבות מעט מהתחתונות והוא בעל 5 חריצי זימים. סנפיר הגב גבוה ורחב והזנב ארוך ודמוי סהר בעל אונה עליונה ארוכה יותר מהתחתונה. הכריש משריץ 2 עד 8 צאצאים בשנה.

הכריש חי במים החמימים של מערב האוקיינוס האטלנטי סמוך לחופים בעומק 4 עד 40 מטרים, כשהנקבות לעיתים צוללות למים יותר עמוקים. הכריש מצוי גם במים מליחים סמוך למנגרובים, לגונות, חופים בוציים ובשפכי נהרות לרבות האמזונאס, אם כי לרוב יתרחק ממים מתוקים. הוא ניזון בעיקר מדגי גרם מתקהלים סמוך לחופים.

הכריש נמצא בסכנת הכחדה חמורה, בעיקר מדיג יתר ומלכידה ברשתות לאורך צפון ברזיל. עם זאת הוא לא נחשב כדג מאכל מסחרי והלכידה היא מקרית.

==קישורים חיצוניים==

== הערות שוליים ==

קטגוריה:טקסונים שתוארו בידי פרידריך גוסטב יעקב הנלה
קטגוריה:בעלי חיים שתוארו ב-1839
קטגוריה:כרישיים
קטגוריה:דגי סחוס יחידים בסוגם
קטגוריה:אמריקה הדרומית: דגי ים
כד (גדעון גכטמן)

"כד" (1992) הוא פסל מאת גדעון גכטמן המוצב בתל אביב-יפו.

==תיאור==
הפסל הוצב בשנת 1992 הוצב הפסל ב"ככר פרוכטר" שבפינת הרחובות אבן גבירול, פנקס והבשן. הפסל היה חלק מקבוצת 15 פסלים שהוצבו בתל אביב-יפו באותה עת ושאת מימונם תרם משולם ריקליס. באפריל 2021, בעקבות העבודות לסלילת הרכבת הקלה, הועבר הפסל ממקומו ושופץ על ידי סשה סרבר. בנובמבר 2021 הוצב במדרכה שליד בית המשפט המחוזי, ברחוב ויצמן בתל אביב-יפו.

דימוי הכד החל להופיע ביצירותיו של האמן גדעון גכטמן במהלך שנות ה-80 של המאה ה-20. צורת הכד שבה השתמש היא כצורת אמפורה חסרת ידיות ופתח. מעין מיכל סגור, המאזכר את השימוש בתרבות הקלאסית בכדים גם כסממן של אבל. על הכד מופיעה חיקוי ציורי של שיש ירוק, העשוי בעזרת צבע שמן. השימוש בחיקוי של שיש מהווה לא רק אזכור לתרבות האירופית, בה נעשה שימוש בטכניקה זו, כי אם גם לעיסוקו של גכטמן ביחס שבין מקור להעתק בתרבות הפוסטמודרנית.

על פי משה ניניו, יצירתו של גכטמן באותה עת נעה בין "שני המוטיבים המרכזיים מהתקופה המוקדמת - תודעת המוות והשניות מלאכותי / טבעי - מוכלאים לאובייקטים, המציגים, בהכללה, התנגשות בין שאיפה להנצחה דרך חומר, בהקבלה אירונית לתרבויות הנצחה קדומות לבין האפשרויות החומריות ואופני העשייה המוצעים על ידי תרבות הבנייה והמלאכה הישראליים".

==קישורים חיצוניים==

==הערות שוליים==

קטגוריה:גדעון גכטמן
קטגוריה:פיסול ישראלי
קטגוריה:יצירות משנת 1992
קטגוריה:תל אביב-יפו: פסלים
חיים שדמי

חיים שדמי (נולד ב-11 בספטמבר 1974) הוא פעיל שמאל, סופר, עיתונאי, מרצה, במאי ותסריטאי ישראלי.

== ביוגרפיה ==
נולד ב-11 בספטמבר בבני ברק, דור חמישי בארץ. הוא נקרא על שם סבו מצד אביו, חיים שדמי שליח הסוכנות היהודית לארץ ישראל. סבו מצד אמו, מיכאל שיפמן היה מחנך והקים בתי ספר, לימד תלמוד, דרמה וחקלאות.

במשך השנים כתב שדמי בעיתונים "העיר", "זמן ישראל", "TheMarker", עבד ככתב בריאות בעיתון "הארץ" וכתב טור ב"גלובס".

כתב וביים מספר סרטים, סרט הביכורים שלו נקרא "יש לי קבוצה להציל",<ref></ref> סרט שעסק באוהד אורי משיח שיצא למסע בעקבות נשמתו האבודה של הכדורגל.

בנוסף, שדמי מרצה במכללת ספיר.

=== פעילות חברתית ופוליטית ===
שדמי הוא פעיל שמאל מוכר. בנובמבר 2016 הצטרף למחאה בכיכר גורן בפתח תקווה, סמוך לביתו של היועץ המשפטי לממשלה אביחי מנדלבליט, מחאה שהתעוררה בטענה שמנדלבליט מעכב את הגשת כתבי האישום נגד בנימין נתניהו בשל קשריו עם משפחת נתניהו.

שנתיים לאחר תחילת ההפגנות הוקמה עמותת "חוזה חדש", המוכרת יותר בשם "קריים מיניסטר". שדמי משמש כחבר בוועד העמותה, ובמסגרתה פעל רבות בארגון ההפגנות המחאה נגד בנימין נתניהו והמחאה נגד ממשלת ישראל השלושים וחמש.

עוכב מספר פעמים על ידי המשטרה במהלך ההפגנות ואף הורחק ל-15 ימים מכיכר רבין.

בנובמבר 2021 הגיע שדמי כחלק מקבוצת דוברים לדיון החירום "עוצרים את אלימות המתנחלים" בכנסת, שם יצא כנגד מדיניות המדינה והצבא בגדה המערבית, והפקרת פעילים בשטח אל מול אלימות מתנחלים כנגדם וכנגד פלסטינים. בין היתר, אמר את המשפט "תנו לנו את הרשות להפעיל נשק, נעשה את העבודה עבור הפלסטינים", כתגובה לדבריו של עיסאווי פריג', שהפעילים משמשים כשכפ"ץ, בעוד לטענת שדמי הם לא זוכים להגנה כלל.

במאמר שכתב בעיתון "הארץ" בנושא אמר "[...] הרי אם כולכם — מימין ומ"שמאל", מאנשי טוהר הגזע ומטהרני המחנה — נזעקתם מהמחשבה שפעילי שמאל יגנו על עצמם ועל הפלסטינים בנשק מפני התקפות של טרוריסטים יהודים, אם כולכם מסכימים שנשק בשימוש אזרחים הוא דבר מסוכן, מה זה אומר על הנשק שברשותם ועל מעלליהם? זה אומר שאסור היה לתת להם רובים. ואם כבר נתתם — קחו אותם מהם. או שתשתלטו עליהם. ככה פשוט. הנה נסגר מעגל הטיעונים שלי. אין דרך להבין מהמילים שלי אחרת.".

== ספריו ==

* צרור חבצלות ליום האהבה, בייבי (-חמישה סיפורים קצרים הנוגעים כולם באבסורד הקיומי של החיים, נעים בין מסעות פנימיים לחיצוניים, ובכולם גיבורים שמחפשים את מקומם בעולם), הוצאת גוונים, 2012.

== קישורים חיצוניים ==
* [https://www.haaretz.co.il/misc/writers/WRITER-1.712 חיים שדמי] בהארץ
* [https://www.zman.co.il/writer/3848/ הזמן של חיים שדמי - כתבות שלו "זמן ישראל"]
* [https://www.themarker.com/misc/writers/WRITER-1.712 חיים שדמי] באתר TheMarker

== הערות שוליים ==

קטגוריה:במאים ישראלים
קטגוריה:סגל TheMarker
קטגוריה:סגל גלובס
קטגוריה:סגל העיר
קטגוריה:סגל זמן ישראל
קטגוריה:סופרים ישראלים
קטגוריה:עיתונאים ישראלים
קטגוריה:פעילי שמאל רדיקלי ישראלים
קטגוריה:פעילים חברתיים ישראלים
קטגוריה:תל אביב-יפו: אישים
קטגוריה:תסריטאים ישראלים
קטגוריה:ישראלים שנולדו ב-1974
Joom

Joom (בעברית: ג'ום) היא פלטפורמת מסחר אלקטרוני לטבית, הפועלת באמצעות אתר אינטרנט ואפליקציית מובייל דרכן מתבצעות מכירות של סחורות ממדינות אסיה ואירופה. החברה שבסיסה בריגה, לטביה, נוסדה בשנת 2016.

הפלטפורמה מיועדת בראש ובראשונה למכשירים ניידים שדרכם מתבצעות כ-83% מהעסקאות.<ref></ref>

Joom היא בין אפליקציות הקניות הטובות ביותר באירופה וברוסיה.<ref></ref> היא נמצאת במקום השני (אחרי AliExpress) מבין חברות האינטרנט המיוצגות ברוסיה המספקות סחורות מסין<ref></ref> ובמקום רביעי (ב-App Store וב-Google Play בין האפליקציות לרכישת סחורות ברוסיה.

== היסטוריה ==

אפליקציות Joom למערכות ההפעלה Android ו-iOS ואתר של החברה נוצרו ביוני 2016.<ref></ref> ל-Joom יש משרדים בריגה (משרד המטה של החברה בלטביה), במוסקבה (רוסיה), בשנג'ן (סין), בפאלו אלטו (ארצות הברית), בלוקסמבורג, בהונג קונג (מרכז לוגיסטי גדול) ובסיאול.

ב-2017 Joom נכנסה לשוק האירופי ועכשיו החברה מקבלת 50% של נפח הסחורה הגולמי שלה משוק זה.<ref></ref>

בשנת 2018 נוסדה חברת בת Joom Logistics לאספקת מוצרים שהומנו ב-Joom.<ref></ref>

בתום שנת 2020 את אפליקציה Joom הורדה יותר מ-150 מיליון פעמים ברחבי אירופה.<ref></ref>

בנובמבר 2020 אפליקציית JoomPay המשמשת להעברת כספים באירופה קיבלה רישיון לביצוע עסקאות פיננסיות.<ref></ref>

כל חודש למערכת Joom מגיעים 25 מיליון משתמשים פעילים ו-20 מיליון קונים פעילים בכל העולם.<ref></ref>

בשנת 2021 Joom הצטרפה ליוזמה לאבטחת בטיחות המוצרים ([https://ec.europa.eu/info/business-economy-euro/product-safety-and-requirements/product-safety/product-safety-pledge_en Product Safety Pledge]) — הסכם עם המדינות החברות באיחוד האירופי למניעת מכירת סחורות מסוכנות דרך אתרי אינטרנט.<ref></ref>

== קישורים חיצוניים ==
* 
* https://www.joom-group.com
* https://merchant.joom.com/en
* https://joomlogistics.com/en
* https://joompay.com
* https://joom.pro/en
* https://jpharm.de/

== הערות שוליים ==

קטגוריה:חברות מסחר אלקטרוני
קטגוריה:שלוחות בישראל של תאגידים רב-לאומיים
שמחה יוסיפוב

שמחה יוסיפוב (נולד ב-27 בינואר 1955) הוא ראש עיריית אור עקיבא. כיהן כראש העיר בין השנים 2003 ו-2013. כיהן כממלא מקום ראש העיר בין נובמבר 2020 לנובמבר 2021, בשל נבצרותו של ראש העיר יעקב אדרי שנחשד בפלילים. לפני כן כיהן שנים רבות כסגן ראש העיר וכחבר מועצת העיר. בבחירות 2024 נבחר בסיבוב השני וחזר לכהן כראש העירייה.

==ביוגרפיה==
יוסיפוב נולד בדרבנט שברפובליקה הסובייטית של דאגסטן (אז, חלק מברית המועצות, כיום ברוסיה). למד לתואר ראשון בחינוך גופני. בשנת 1977 עלה לישראל עם משפחתו במסגרת גל העלייה הגדול מאזור הקווקז, והם שוכנו בקרוואן באור עקיבא. שרת בחיל ההנדסה הקרבית, ולאחר שירותו הצבאי למד חינוך גופני במכון וינגייט, ועבד כמורה לחינוך גופני בבתי ספר באור עקיבא ובמתנ"ס המקומי, שם הכיר את יעקב אדרי ששימש אז מנכ"ל המתנ"ס. אדרי הציע ליוסיפוב להצטרף לפוליטיקה המקומית, ושניהם רצו יחד מטעם הליכוד בבחירות המוניציפליות של 1983, ונכנסו למועצה המקומית. בבחירות הבאות שנערכו בשנת 1989, נבחר אדרי לראש המועצה (החל מ-2001: עירייה), ויוסיפוב התמנה לסגנו.

בין השנים 1991–1999 כיהן בהתנדבות כיו"ר התאחדות עולי הקווקז בישראל.
===כראש עיר===
בשנת 2003 נבחר אדרי לכנסת, ויוסיפוב נבחר לעמוד בראשות העירייה, בתום מערכת בחירות סוערת במיוחד שבמהלכה אף נוקבו צמיגי מכוניתו, לאחר שקיבל 41.27% מקולות המצביעים, ובכך היה לראש העיר הראשון בישראל בן העדה הקווקזית. אחד המהלכים שהוביל כראש עיר היה ניסיון לאיחוד מוניציפלי בין אור עקיבא לשכנתה קיסריה, שהבשיל לכדי חוק שעבר בקריאה טרומית בכנסת, אך כשל לבסוף. בתקופתו זינקה אור עקיבא באחוז הזכאות לבגרות בכ-8%, והגיעה למקום ה-11 מכלל ערי ישראל. כמו כן, הוקמו בתקופת כהונתו יחידה לקידום נוער, מרכז צעירים, מרכז לגיל הרך, מרכז מוזיקה, בתי ספר ועוד.

הוא כיהן בתפקיד זה למשך עשור, עד שב-2013 אדרי נבחר שוב לראשות העירייה מטעם סיעה עצמאית, ויוסיפוב שהמשיך לעמוד בראש סיעת הליכוד, זכה בשלושה מנדטים במועצת העיר. לקראת הבחירות המוניציפליות בשנת 2018, נבחר אדרי לראשות סיעת הליכוד, ויוסיפוב רץ ברשימה עצמאית "אור עקיבא אחת". הוא קיבל כ-40% מקולות המצביעים, לעומת כ-41% שקיבל אדרי.

בנובמבר 2020 נחשד אדרי בכמה עבירות פליליות שמנעו ממנו לכהן כראש העיר, ויוסיפוב נבחר על ידי מועצת העיר לממלא מקומו. בנובמבר 2021 התיר בית המשפט לאדרי לחזור לתפקיד.

התמודד בבחירות 2024, ניצח בסיבוב השני ונבחר לחזור ולכהן כראש העירייה. 

== חיים אישיים ==
יוסיפוב נשוי ואב לשלושה.

==הערות שוליים==

קטגוריה:ראשי עיריית אור עקיבא
קטגוריה:עולים בשנות ה-1970
קטגוריה:יהודי ההרים
קטגוריה:ישראלים ילידי ברית המועצות
קטגוריה:ראשי רשויות מקומיות מטעם הליכוד
קטגוריה:מורים לחינוך גופני
קטגוריה:ישראלים שנולדו ב-1955
רובע גנגנם

רובע גנגנם (בקוריאנית: 강남) הוא רובע אמיד ואזור המסחר המרכזי של העיר סיאול בקוריאה הדרומית.

רובע גנגנם הוא הרובע השלישי בגודלו בסיאול. ע"פ מפקד האוכלוסין האחרון משנת 2020 אוכלוסיית הרובע מנתה 508,135 תושבים בשטח של כ-39.49 קמ"ר. הרובע מכיל ריכוז גבוה של עושר<ref>http://m.koreatimes.co.kr/pages/article.asp?newsIdx=286984</ref> ויש בו גורדי שחקים רבים.

== רובע גנגנם בתרבות הפופולרית ==
* הרובע הפך נודע במיוחד ברחבי העולם בעקבות הצלחתו של הלהיט ""גנגנם סטייל" (Gangnam Style) משנת 2012 מאת הראפר הדרום-קוריאני סיי (PSY). הווידאו קליפ של השיר צולם ברובע גנגנם.
* מספר תחנות רכבת תחתית ברובע ובאזורים הסמוכים שימשו כאתרי צילום לסרט ההוליוודי "זהות גנובה" משנת 2012 (הסרט הרביעי בסדרת סרטי ג'ייסון בורן).

== גלריית תמונות ==
<gallery widths="250px">
Gangnam_(2533883220).jpg|גנגנם
Suseo_SRT_station.jpg|החזית של תחנת הרכבת סוסיו
</gallery>

== קישורים חיצוניים ==

* 

==הערות שוליים==

קטגוריה:סיאול
קראבי (עיירה)

קראבי (בתאית: กระบี่) היא העיירה המרכזית במחוז קראבי ובירת המחוז. העיירה ממוקמת באזור רצועת החוף המערבית של דרום תאילנד.

מערבית לעיירה ממוקם שדה התעופה של קראבי, וענף התיירות בעיירה מהווה את אחד מהענפים הכלכליים העיקריים של תושבי העיירה. אף על פי כן חלק גדול מהמטיילים רק עוברים דרך העיירה בדרך הלאה לחופים הסמוכים של האד יאו, אאו נאנג, וראי לה.

== קישורים חיצוניים ==

* 
* 

קטגוריה:תאילנד: ערים
פרסת הזהב

חלק הליבה של אזור פרסת הזהב}}
אזור פרסת הזהב (באנגלית: The Golden Horseshoe) הוא אזור העשיר, והעירוני ביותר באונטריו, שכולל גם את טורונטו, העיר הגדולה ביותר בקנדה. אזור פרסת הזהב הוא גם האזור עם צפיפות אוכלוסייה הגבוהה ביותר בקנדה, והאזור המתועש ביותר במדינה.

נכון לשנת 2021 מעל ל-21 אחוזים מכלל אוכלוסיית קנדה חיה באזור פרסת הזהב - בסביבות 7.8 מיליון תושבים בחלק הליבה של אזור פרסת הזהב.<ref></ref>

האזור מכונה פרסת הזהב משום שצורת האזור נראית כמו פרסה של סוס, המילה "זהב" מתייחס לשגשוג הכלכלי של האזור.

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אונטריו
ערן חיימוביץ'

ערן חיימוביץ (נולד ב-1 באפריל 1966) הוא מנהל ישראלי המכהן כמנכ"ל חברת "תשתיות אנרגיה בע"מ", חברת התשתית הלאומית של משק האנרגיה בישראל. בעברו שימש כמנכ"ל חברת פניציה.

==ביוגרפיה==
חיימוביץ' נולד וגדל בעפולה. במסגרת שירותו הצבאי שירת כקצין קשר. משמש כסגן אלוף במילואים.

בשנת 1995 החל את דרכו בחברת פניציה. לאורך השנים כיהן במגוון תפקידים, בהם מהנדס מערכת, מנהל המפעל לעיבוד זכוכית ומנהל המפעל לייצור זכוכית שטוחה. בשנת 2012 מונה למנכ"ל החברה, ועם כניסתו לתפקיד התמודד עם חובות בגובה 323 מיליון ש"ח והקפאת הליכים שנכפתה על החברה.

במסגרת הניסיונות להצלת המפעל, קרא חיימוביץ' לפגישה דחופה עם ראש הממשלה בנימין נתניהו ופעל להוזלת עלויות באמצעות חיבור המפעל לרשת הולכת הגז הטבעי. בשנת 2015 הפך המפעל לראשון בצפון שמתחבר לרשת החלוקה. חיימוביץ' היה מהתעשיינים הראשונים שביקרו את מחיר הגז הגבוה שנקבע במתווה הגז. במהלך כהונתו עברה החברה מהפסד תזרימי לפסים רווחיים.

בשנת 2017, עם סיום כהונתו כמנכ"ל פניציה, הקים חיימוביץ' את Clean Glass Solutions: מפעל למיחזור פסולת זכוכית והשבתה לשימוש חוזר בתעשייה. בין השנים 2008–2017 שימש כבעלים ודירקטור של Milestones Upgrade & Industries, חברת אחזקות להשבחת חברות.

בשנת 2018 מונה למנכ"ל חברת תשתיות אנרגיה. במסגרת תפקידו הוביל את הנפקת האג"ח של החברה בשווי 350 מיליון שקל.

בשנת 2020 הוביל חיימוביץ' לחתימה עם ההסתדרות הלאומית על הסכם קיבוצי ראשון לכלל מאבטחי החברה. במסגרת ההסכם, 180 מאבטחי החברה מועסקים ישירות על ידה וזוכים לתנאים משופרים.

חיימוביץ' הוא בעל תואר ראשון בהנדסת מכונות ותואר שני במנהל עסקים מטעם אוניברסיטת באר שבע, וכן בוגר תוכנית להב לדירקטורים מקצועיים מטעם אוניברסיטת תל אביב. מתגורר בזיכרון יעקב, והיה בין מקימיו של בית ספר דמוקרטי ביישוב בשנת 2002. הוא נשוי ואב לשלושה.

==קישורים חיצוניים==
* אודיה שווץ, [https://www.1075.fm/מנכל-חדש-לחברת-תשן-ערן-חיימוביץ/ מנכ"ל חדש לחברת תש"ן: ערן חיימוביץ'], רדיו חיפה, 2.10.2018
* [https://www.usglassmag.com/2019/03/phoenicia-and-clear-glass-solutions-open-laminated-glass-recycling-plant-in-israel/ Phoenicia and Clear Glass Solutions Open Laminated Glass Recycling Plant in Israel,] USGNN, 28.3.2019
* Michelle Malka Grossman, Sharon Udasin, Niv Elis, [https://www.jpost.com/business-and-innovation/environment/environmental-minister-to-israeli-gas-companies-lower-your-prices-443206 Environment minister to Israeli gas companies: Lower your prices,] The Jerusalem Post, 29.1.2016

== הערות שוליים ==

קטגוריה:מנכ"לים ישראלים
קטגוריה:סגני-אלופים בצה"ל
קטגוריה:חיילי חיל הקשר והתקשוב
קטגוריה:זכרון יעקב: אישים
קטגוריה:בוגרי אוניברסיטת בן-גוריון בנגב
קטגוריה:מהנדסי מכונות ישראלים
קטגוריה:ישראלים שנולדו ב-1966
פסק דין פדוטובה ואחרים נגד רוסיה

פסק דין פדוטובה ואחרים נגד רוסיה (מספרי בקשה 40792/10, 30538/14 ו-43439/14) היה תיק שהוגש על ידי שישה אזרחים רוסים לבית הדין האירופי לזכויות אדם.

ההחלטה בפסק הדין של התיק ניתנה ב-13 ביולי 2021, בה קבעה הלשכה השלישית של בית הדין פה אחד כי סירובה של רוסיה לספק כל הכרה משפטית לזוגות חד מיניים מפרה את זכויות האדם של המבקשים לפי סעיף 8 של האמנה האירופית לזכויות אדם. בית הדין דחה את הטענה של רוסיה לפיה "רוב האזרחים הרוסים לא רואים בעין יפה נישואים חד מיניים", וקבע כי "גישה לזכויות עבור מיעוטים איננה יכולה להיות תלויה בקבלת דעתם של הרוב".

== רקע ==

אירינה פדוטובה ובת זוגה אירינה שיפיטקו במהלך טקס נישואיהן ב[[מוסקבה, 2009]]
בית הדין האירופי לזכויות אדם התייחס בעבר למערכות יחסים חד מיניות. בשנת 2010, בתיק שאלק וקופף נגד אוסטריה, זוגות חד מיניים הוכרו כתא משפחתי אם כי לא הייתה חובה על אוסטריה להכיר באופן חוקי במערכת היחסים ביניהם. בשנת 2013, ואליאנטוס ואחרים נגד יוון, בית המשפט פסק כי הכרתה של יוון בשותפויות רשומות עבור זוגות הטרוסקסואלים אך לא עבור זוגות חד מיניים היt מפלה. בתיק אוליארי ואחרים נגד איטליה משנת 2015 קבע בית המשפט כי היעדר כל צורה של הכרה משפטית של איטליה בזוגות חד מיניים מפרה את זכויות האדם של בני הזוג.

התיק פדוטובה ואחרים נגד רוסיה הגיע לבית הדין באמצעות הצטרפות לשלוש בקשות נפרדות שהוגשו על ידי שישה אזרחים רוסים שחיו ביחסים חד מיניים, הראשונה שהוגשה על ידי אירינה פדוטובה ובת זוגה אירינה שיפיטקו ב-2010. הזוגות הנוספים: מר ד' צ'ונוסוב ומר י' יבטושנקו וגב' א' שייחרזנובה וגב' י. יעקבלבה, הגישו את תיקיהם לבית הדין בשנת 2014. הזוגות ניסו לקבל רישיונות עבור נישואיהם אך סורבו בעודם לא הגישו תלונה על פי סעיף 12 של האמנה האירופית לזכויות האדם - "הזכות לנישואים", אלא על פי סעיף 8, המגן על "חיי הפרטיים והמשפחה" וכן סעיף 14 האוסר על "אפליה במימוש זכויות האמנה".

== תגובות ==
יו"ר הדומה הממלכתית, ויאצ'סלב וולודין, הציע לשופטי בית הדין "להתפטר" בשל ההחלטה. ראש המשלחת של רוסיה לאספה הפרלמנטרית של מועצת אירופה (PACE), פיוטר טולסטוי, הצהיר כי רוסיה לא תעזוב את מועצת אירופה ללא "סיבה רצינית יותר". דמיטרי ברטנייב, אחד מעורכי הדין של פדוטובה, כתב לאחר פסק הדין כי "לא סביר שרוסיה תיישם את פסק הדין", אם כי אהיה ניתן לעשות זאת "ללא שינויים חוקתיים".

בבלוג זכויות האדם "Oxford Human Rights Hub" העיר הכתב סטפנוס סטברוס כי פסק הדין "נראה כמשתמש בחוסר הרצון של הממשלה המשיבה להקים הגנה אמיתית". בכתיבתה בלוג "Völkerrechts", אווה מריה ברדלר "הצטערה על כך שבית המשפט לא התחשב בפסיקתו בסעיף 14", האוסר על אפליה במימוש זכויות האמנה, אך הוסיפה כי "תיקים התלויים ועומדים שיוגשו על ידי זוגות חד מיניים נגד אי הכרתה של פולין במערכות יחסים חד מיניות יתנו לבית המשפט הזדמנות לפרט את סעיף 14 בקביעתם". נטליה זוויאגינה, מנהלת המשרד של ארגון זכויות האדם הבינלאומי, אמנסטי אינטרנשיונל במוסקבה, אמרה כי פסק הדין "מהווה דרך המדגישה כי ממשלת רוסיה נמצאת בצד הלא נכון של ההיסטוריה".

== הערות שוליים ==

קטגוריה:להט"ב ברוסיה
קטגוריה:פסקי דין בנושא זכויות להט"ב
קטגוריה:2021
פדוטובה ואחרים נגד רוסיה
היסטוריות

היסטורִיּוּת (באנגלית: Historicity) היא האמיתות ההיסטורית של אנשים ואירועים, כלומר באיזה מידה הם יכולים להיות חלק מההיסטוריה האנושית ולא מיתוס היסטורי, סיפור עם, מעשייה, סיפור פולקלור או בדיה. ההיסטוריות של טענה על העבר היא מעמדה העובדתי. היסטוריות מתייחסת לאמת ההיסטורית, האותנטיות, והעובדות, ומתמקדת בערך האמיתי של טענות על ידע של העבר.

יש תאורטיקנים המאפיינים את ההיסטוריות כממד של כל תופעות הטבע המתרחשות במרחב ובזמן. חוקרים אחרים מאפיינים אותו כתכונה השמורה להתרחשויות אנושיות מסוימות, בהתאם לפרקטיקה של ההיסטוריוגרפיה. הרברט מרקוזה הסביר את ההיסטוריות כזו ש"מגדירה את ההיסטוריה ובכך מבדילה אותה מ'טבע' או 'כלכלה'" ו"מסמנת את המשמעות שאנו מתכוונים כשאנו אומרים על משהו שהוא 'היסטורי'". מילון בלקוול של הפילוסופיה המערבית מגדיר את ההיסטוריות כ"מציינת את התכונה של מצבנו האנושי, שלפיה אנו נמצאים בנסיבות זמניות והיסטוריות קונקרטיות וספציפיות". עבור וילהלם דילתיי, ההיסטוריות מזהה את בני האדם כיצורים היסטוריים ייחודיים וקונקרטיים.

שאלות הנוגעות להיסטוריות נוגעות לא רק לסוגיית "מה באמת קרה", אלא גם איך צופים מודרניים יכולים לדעת "מה באמת קרה". סוגיה שנייה זו קשורה קשר הדוק לפרקטיקות מחקר היסטוריות, ומתודולוגיות לניתוח המהימנות של מקורות ראשוניים וראיות אחרות. כיוון שמתודולוגיות שונות מתייחסות לתמות היסטוריות בצורה שונה, לא ניתן לצמצם את ההיסטוריות למבנה אחד שיוכל להיות מיוצג בצורה חד-משמעית. מתודולוגיות מסוימות כמו היסטוריציזם יכולות להפוך את ההיסטוריות לכפופה להבניות של היסטוריה המבוססות על ערכיות. ההיסטוריוגרף פרנסואה הרטוג הציג את הרעיון של משטרים היסטוריים, כדי לתאר חברה שמתחשבת בעברה, ומנסה להתמודד עמו, תהליך המוגדר גם כ"שיטה למודעות עצמית בקהילה אנושית". ההיסטוריות של אירוע מדווח עשויה להיות שונה מההיסטוריות של אנשים המעורבים באירוע. לדוגמה, סיפור פופולרי אומר שכילד, ג'ורג' וושינגטון כרת עץ דובדבן, וכאשר התעמתו אתו על כך, הוא לקח בכנות אחריות על המעשה. אף על פי שאין ספק שוושינגטון התקיימה כדמות היסטורית, ההיסטוריות של האירוע הספציפי הזה נמצאה לוקה בחסר.

שאלות היסטוריות רלוונטיות במיוחד לתיאורים פוליטיים או פיוטיים של אירועי עבר. לדוגמה, ההיסטוריות של האיליאדה הפכה לנושא לוויכוח, מכיוון שממצאים ארכאולוגיים מאוחרים יותר מראים שהיצירה התבססה על אירוע אמיתי כלשהו.

שאלות של היסטוריות עולות לעיתים קרובות ביחס למחקרים על ההיסטוריה של הדתות. במקרים אלה, מחויבויות ערכיות יכולות להשפיע על בחירת מתודולוגיית המחקר.

==ראו גם==
* ההיסטוריות של ישו
* ההיסטוריות של מוחמד
* ההיסטוריות של התנ"ך

==הערות שוליים==

קטגוריה:היסטוריה
קטגוריה:פילוסופיה של ההיסטוריה
יוסף פאלאצ'ה

יוסף פאלאצ'ה (Joseph Pallache; תעתיק שמו הוא פעמים רבות "יוסף פאלאג'י" או "יוסף פאלאס"; 1570 – 1639/1649) היה סוחר ודיפלומט יהודי מרוקאי, יצא עם אחיו דון שמואל פאלאצ'ה לשליחויות דיפלומטיות שונות, וסייע להסכם מרוקו עם הרפובליקה ההולנדית.

==ביוגרפיה==
יוסף נולד ב-1670 בערך, בעיר פאס שבמרוקו, לרבי יצחק פאלאצ'ה, מהחכמים והעשירים בקהילת המגורשים. לאחר ביקור משלחת של הרפובליקה ההולנדית, שבאה למרקש, כדי לדון על ברית בין המדינות כנגד ספרד, ועל מנת למנוע מעשי שוד של ספינות הולנדיות מצדם של שודדי ים ברברים, מינה הסולטן ההסעדי, זידאן אבו מעלי , לתפקיד הדיפלומטי את האחים יוסף ושמואל פאלאצ'ה. הם זכו גם לתמיכתו של הסטאדהאודר מאוריץ, נסיך אורנז' והפרלמנט של הולנד. האחים פאלאצ'ה לא שימשו כשגרירים באופן רשמי, אלא רק כסוכנים של הממלכה הסעדית. בדצמבר 1610 חתמו שתי המדינות על הסכם ידידות וסחר חופשי. במסגרתו, התאפשר לסולטן רכש של ספינות נשק ותחמושת מההולנדים. ההסכם היה מן הראשונים שנעשו באופן רשמי בין מדינה אירופית למדינה שאינה נוצרית, לפניו נעשו הסכמי הברית הצרפתית-עות'מאנית ב.

לאחר מות אחיו, שמואל, בשנת 1616, ירש יוסף את מעמדו של כסוכן ראשי של מרוקו בהולנד. כשנסע למרוקו, בנו דוד פאלאצ'ה שימש כממלא מקומו.

בשנת 1634 לואי ה-13, מלך צרפת, דרש את הסגרתו.

===ייסוד המניין הראשון באמסטרדם===

המשורר וההיסטוריון, רבי דוד פרנקו-מנדס, מנה את רבי יוסף בין שישה עשר המתפללים הראשונים בקהילת "בית יעקב", שהייתה הקהילה היהודית הראשונה באמסטרדם. הוא ציין שהמניין התקיים תחילה בביתו של שמואל פאלאצ'ה.

===פטירה===
ישנם דיווחים סותרים האם יוסף נפטר ממחלה ב-1639 או ב-1649. הוא נקבר, ליד אחיו שמואל, בבית הקברות בית חיים, שבעיר אודרקרק אן דה אמסטל , הסמוכה לאמסטרדם.

==משפחתו==
ליוסף היו חמישה בנים:
* משה (נפטר ב-1650) – סייע רבות לאביו. בין השנים 1614–1616 היה בשליחות באיסטנבול. בשנים 1622–1642 הוא שירת בפאס תחת שלושה מלכים.
* יצחק (1593 – 1650).
* אברהם – שימש כקונסול לא רשמי של הולנד בעיר אספי שבמרוקו עד לשנת 1630.
* דוד (1598 – 1650) – עבד עם אביו כסוכן וסוחר של מרוקו. כשאביו נסע ושהה במרוקו הוא שימש כסגנו בהולנד. בשנת 1621 עזר במשא ומתן על הסכם שלום עבור מרוקו עם צרפת. משנת 1630 ואילך הוא קיבל את מקומו מאחיו אברהם כקונסול הולנדי לא רשמי באספי. בשנת 1634 שימש כסוכן לצרפת כאשר לואי ה-13, מלך צרפת דרש את הסגרתו של אביו.
* יהושע.

==לקריאה נוספת==
* דוד קורקוס (אבולעפיה), שמואל פאלאץ' ומשפטו בלונדון, כתב העת ציון 25, עמ' 121–133, 1960.
* דוד קורקוס, "לדמותו של שמואל פלצ'י", בתוך: שבט ועם א (סדרה שנייה), עמ' 104–115, ירושלים, תשל"א.

==הערות שוליים==

קטגוריה:יהדות פאס
קטגוריה:יהדות אמסטרדם
קטגוריה:שגרירים בהולנד
קטגוריה:יהודים שמוצאם ממגורשי ספרד
קטגוריה:יהודים מרוקאים
קטגוריה:נפטרים במאה ה-17
קטגוריה:ילידי 1570
ישי רוזיליו

ישי רוזיליו הוא קצין בצה"ל בדרגת אלוף-משנה, המיועד לפקד על המכללה הבין-זרועית לפיקוד ולמטה. בתפקידיו הקודמים שימש מפקד חטיבת יהודה, מפקד גדס"ר צנחנים וקצין אג"ם של אוגדת איו"ש.

== ביוגרפיה ==
רוזיליו למד בישיבת נחלים ובישיבת הר ברכה כשנתיים, ובמכללת הרצוג, שם סיים תואר שני בחינוך, התגייס לצה"ל והתנדב לצנחנים. הוא עבר מסלול הכשרה כלוחם, קורס מ"כים חי"ר וקורס קציני חי"ר. בהמשך מונה למפקד פלוגת החוד בגדוד 101. לאחר סיום תפקידו נקרא לשוב ולפקד על הפלוגה בעקבות פציעת מפקד הפלוגה במבצע עופרת יצוקה. בהמשך כיהן כסגן מפקד יחידת מגלן, מפקד בית הספר להכשרות של גדס"ר הצנחנים וקצין אג"ם של חטיבת הצנחנים.

ב-6 ביולי 2017 הועלה לדרגת סא"ל ומונה למפקד גדס"ר צנחנים. בעקבות מותו של רב"ט במהלך אימון ניווט הדיח הרמטכ"ל אביב כוכבי את רוזיליו וביטל את מינויו המתוכנן לסגן מפקד חטיבת הצנחנים. בנוסף הורשע רוזיליו באי קיום הוראות המחייבות בצבא ונידון למאסר על תנאי. בין השנים 2020–2022 שירת כקצין אג"ם של אוגדת איו"ש. ב-2022 הועלה לדרגת אל"ם ומונה למפקד חטיבת יהודה.<ref></ref> במרץ 2024 פורסם כי הוא ימונה למפקד המכללה הבין-זרועית לפיקוד ולמטה "אלון".<ref></ref> ביולי 2024 נרשמה לו הערה פיקודית על ידי מפקד פיקוד המרכז, אבי בלוט, לאחר שאישר עבודות בנייה במערת המכפלה בניגוד לנהלים.<ref></ref> ב-1 באוגוסט 2024 סיים את שירותו כמפקד חטיבת יהודה.

נשוי ואב לשבעה, מתגורר בדולב.

==קישורים חיצוניים==

* [https://www.inn.co.il/tags/ישי_רוזיליו כל הכתבות על ישי רוזיליו], באתר ערוץ 7

== הערות שוליים ==

קטגוריה:מפקדי גדודים בחטיבת הצנחנים
קטגוריה:מפקדי חטיבת יהודה
קטגוריה:אלופי-משנה בצה"ל
קטגוריה:דולב: אישים
קטגוריה:בוגרי ישיבת הר ברכה
קטגוריה:בוגרי ישיבת נחלים
קטגוריה:בוגרי המכללה האקדמית הרצוג
קטגוריה:מורשעים בדין משמעתי בישראל
קטגוריה:ישראלים שנולדו במאה ה-20
קטגוריה:מפקדי חטיבות במלחמת חרבות ברזל
אקס אם סייבר

אקס אם סייבר בע"מ (באנגלית: XM Cyber) היא חברת תוכנה ישראלית העוסקת בהגנת סייבר.

==היסטוריה==
החברה נוסדה באפריל 2016 על ידי תמיר פרדו (נשיא החברה), נעם ארז (מנכ"ל), בועז גורודיסקי (CTO) ושאול שני. מטה החברה שוכן בהרצליה, ולה משרדים בדאלאס, בלונדון ובמינכן. 

מוצר החברה מבצע סימולציה של תוקף והלקוח יכול לראות כיצד פועלות ההגנות של המערכת שלו. בדרך זו מאתר המוצר חולשות אבטחה שמצריכות תיקון. מוצר החברה פועל בענן AWS של אמזון, ובפיתוח נמצאים מוצרים דומים לסביבת Microsoft Azure ו-GCP של גוגל. 

בגיוס ראשוני גייסה החברה עשרה מיליון דולר מ- שבשליטת שאול שני. 

בנובמבר 2018 גייסה החברה 22 מיליון דולר. 

ביולי 2020 גייסה החברה 17 מיליון דולר. 

בנובמבר 2021 נמכרו מרבית מניות החברה לקונצרן הקמעונאות הגרמני תמורת 700 מיליון דולר. החברה הרוכשת פועלת גם במתן שירותי מחשוב ענן, והחברה הנרכשת תספק לפעילות זו את שירותי הגנת הסייבר.

==קישורים חיצוניים==
* 
 
* 

== הערות שוליים ==

קטגוריה:חברות תוכנה ישראליות
קטגוריה:חברות ישראליות שעשו אקזיט
קטגוריה:חברות אבטחת מחשבים ישראליות
קטגוריה:הרצליה: חברות
קטגוריה:ישראל: חברות שהוקמו ב-2016
הוגו פלקי

הוגו פלקי (במקור פיכסל-Füchsl,<ref>Az engedélyt tartalmazó BM rendelet száma/évszáma: 17967/1878. Forrás: Névváltoztatási kimutatások 1878. év 1. oldal 26. sor</ref> בהונגרית: Feleky Hugó; לובשבריני, 14 במרץ 1861<ref></ref> – בודפשט, 20 באוגוסט 1932) היה רופא יהודי-הונגרי, אורולוג, פרופסור באוניברסיטה, אביו של הסופר והעיתונאי גזה פלקי ואחיהם של עורך הדין בלה פלקי והרופא והמשורר שאנדור פלקי.

==ביוגרפיה==
הוגו פיכסל נולד במשפחה יהודית כבנם של מיקשה פלקי (פיכסל), רופא ושל אנה ברון. הוא קיבל את תואר דוקטור לרפואה ב-1885. בשנת 1898 הוסמך כפרופסור חבר לפתולוגיה ולרפואה של הפרעות באיברי המין ובדרכי השתן של גברים. הוא היה הרופא הראשי של המחלקה האורולוגית של הפוליקליניקה בבודפשט. כדי להילחם במחלות מין, הקים את עמותת טליה (Teleia Egyesület), שבה מילא את תפקידי הרופא הראשי. בשנת 1903 הפך ליושב ראש המחלקה האורולוגית של ההסתדרות הרפואית ההונגרית ושנתיים לאחר מכן חבר מיוחד במועצה הלאומית לבריאות הציבור (Országos Közegészségügyi Tanács). בשנת 1910, קיבל תואר אצולה הונגרית עם הקידומת "מאדיארפלקי" לשמו. הוא היה העורך של כתב העת "אורולוגיה". מאמריו הופיעו בכתבי עת רבים בהונגריה ומחוצה לה.

== חייו הפרטיים ==
אשתו הייתה אירמה קוהן (הגרסה ההונגרית לכהן) (1864–1942)<ref></ref>, בתם של וילמוש קוהן ושל אנה פיקלר.

== עבודותיו העיקריות ==
* בתחום הפתולוגיה והפיזיולוגיה של מחלות בלנוריאה של איברי המין והשתן ומחלות קשורות (בודפשט, 1890)
* Klinik der Blasenkrankheiten (1896)
* על הטיפול בבדלקת השופכה בזיבה ורתריטיס (1912)
* אבחון וטיפול ארתרוסקופי במחלות השופכה (בודפשט, 1916)
* סימנים מיקרוסקופיים וטיפול במחלות השופכה (1917)

== לקריאה נוספת ==
* יוז'ף סיניאי: חייהם ויצירותיהם של סופרים הונגרים. בודפשט, 1891-1914.
* אנדראש גרגיי: לקסיקון של רופאים יהודים הונגרים מפורסמים. בודפשט, מכבי, 2001.
* ז'וז'אנה אגנש ברני: בודפשט והבנייה החופשית. בודפשט, 2005.

== קישורים חיצוניים ==

* [https://mek.oszk.hu/00300/00355/html/ABC03975/04308.htm לקסיקון ביוגרפי הונגרי I-II.] עורך ראשי. אגנש קניירש. בודפשט, 1967–1969.
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0278.html גישה מקוונת]

== הערות שוליים ==

קטגוריה:רופאים יהודים הונגרים
קטגוריה:אורולוגים יהודים הונגרים
קטגוריה:הונגרים חברי הבונים החופשיים
קטגוריה:אצולה יהודית הונגרית
קטגוריה:משפחת פלקי
קטגוריה:הונגרים שנולדו ב-1861
קטגוריה:הונגרים שנפטרו ב-1932
עידו סעד

עידו סעד (נולד בשנת 1982) הוא קצין בצה"ל בדרגת אלוף-משנה, אשר שימש מפקד חטיבת פארן, מפקד בא"ח הגנת הגבולות, מפקד גדוד קרקל וסגן מפקד החטיבה הצפונית ברצועת עזה. כיום משמש כקצין אג"ם של מפקדת העומק.

== ביוגרפיה ==
סעד נולד וגדל במושב יתד. התגייס לצה"ל בשנת 2001, ושובץ בחטיבת הנח"ל. עבר מסלול הכשרה כלוחם, קורס מ"כים חי"ר וקורס קציני חי"ר. בהמשך מונה לסגן מפקד גדוד 932 בין השאר במהלך מבצע שובו אחים ומבצע צוק איתן.

בשנת 2016 הועלה לדרגת סא"ל ומונה לסגן מפקד החטיבה הצפונית ברצועת עזה, תפקיד בו שימש עד שנת 2017. בהמשך מונה למפקד גדוד קרקל בין השנים 2017–2019. לאחר מכן מונה למפקד בא"ח הגנת הגבולות בין השנים 2019–2021. בשנת 2021 שירת כקצין אג"ם של עוצבת אדום. ב-2 בינואר 2022 הועלה לדרגת אל"ם ומונה למפקד חטיבת פארן.

בעקבות פיגוע הירי בגבול ישראל–מצרים שאירע בגזרת אחריותו ביוני 2023, החליט הרמטכ"ל רב-אלוף הרצי הלוי על הדחתו והעברתו לתפקיד אחר בצה"ל. ההדחה נומקה בכך שהוא נושא ב"אחריות הכוללת על האירוע, על הנורמות הלקויות ועל הכשלים המערכתיים שנמצאו בתחקיר האירוע, מבלי שנתן להם מענה". ב-3 באוגוסט 2023 מונה לתפקיד קצין אג"ם מפקדת העומק.

בבוקר מתקפת הפתע על ישראל נקלע לאירוע חדירת מחבלים בעודו רוכב על אופניו. מאותה עת ועד ערבו של היום, עסק בחילוץ אזרחים ובלחימה במחבלים בהם נתקל.

== חיים אישיים ==
סעד נשוי לשרית ואב לארבעה. מתגורר ביתד. בעל תואר ראשון בממשל ופוליטיקה ותואר שני במנהל עסקים.

== קישורים חיצוניים ==

* [https://www.mako.co.il/news-channel12?subChannelId=0e5f69e06d88b810VgnVCM100000700a10acRCRD&vcmid=143c48a686cbc810VgnVCM100000700a10acRCRD חוד המח"ט], באתר N12

== הערות שוליים ==

קטגוריה:מפקדי גדודים בצה"ל
קטגוריה:מפקדי חטיבת פארן
קטגוריה:אלופי-משנה בצה"ל
קטגוריה:אנשי המושב
קטגוריה:חיילי צה"ל במלחמת חרבות ברזל
קטגוריה:חבל שלום
קטגוריה:מועצה אזורית אשכול: אישים
קטגוריה:ישראלים שנולדו ב-1982
שרון בק

שרון מריה רבקה בק (בגרמנית: Sharon Maria Rebecca Beck; נולדה ב-22 במרץ 1995) היא כדורגלנית ישראלית-גרמנייה, המשחקת כמגנה וכקשרית בורדר ברמן בבונדסליגה הגרמנית ובנבחרת ישראל.

==קריירת מועדונים==
בק נולדה בגרמניה לאב יהודי שעלה לישראל, אך ירד בחזרה לגרמניה והקים שם משפחה. מגיל צעיר שיחקה כדורגל והוריה שלחו אותה לשחק בקבוצות של בנים עד גיל מאוחר.

את הקריירה המקצוענית החלה בשנת 2011 בבונדסליגה הגרמנית בקבוצת אסן, בהמשך שיחקה בקבוצות גרמניות נוספות כגון באייר לברקוזן, הופנהיים, ופרייבורג. החל משנת 2020 שיחקה בק בפ.צ. קלן בבונדסליגה הגרמנית.

עם סיום עונת 2023/24 חתמה בק בקבוצת ורדר ברמן מהבונדסליגה הגרמנית.

== קריירת נבחרות ==
===גרמניה===
בגיל 16 זומנה לנבחרת גרמניה עד גיל 17 ובשנת 2012 לקחה חלק בזכיית הנבחרת הזו באליפות אירופה.

בשנת 2018 זומנה לסגל נבחרת גרמניה לקראת טורניר גביע בינלאומי אך לא שותפה במשחקים.

===ישראל ===
ב-2018 זומנה לסגל נבחרת ישראל הבוגרת, וערכה את הופעת הבכורה שלה נגד נבחרת ספרד ומאז שייכת לסגל נבחרת הנשים הישראלית, ומשתתפת בקמפיינים השונים, אף כסגנית-קפטנית.

במהלך קמפיין ליגת האומות ב-2023 כבשה 9 שערים ב-4 משחקים וסיימה את הקמפיין כמלכת השערים של המפעל.<ref></ref>

== קישורים חיצוניים ==

* 

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות באירופה
קטגוריה:כדורגלנים ישראלים באירופה
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:קשרי כדורגל גרמנים
קטגוריה:מגנות כדורגל ישראליות
קטגוריה:מגני כדורגל ישראלים
קטגוריה:מגני כדורגל גרמנים
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:עולים לא-יהודים
קטגוריה:עולים בשנות ה-2010
קטגוריה:אישים ממוצא גרמני
קטגוריה:ישראליות שנולדו ב-1995
קטגוריה:ישראלים שנולדו ב-1995
קטגוריה:גרמנים שנולדו ב-1995
יצחק אלפסי (קצין)

יצחק (איציק) אלפסי הוא קצין בצה"ל בדרגת אלוף-משנה, המשמש מפקד עוצבת ראם. קודם לכן שימש מפקד גדוד 46 וסגן מפקד חטיבה 401.

== ביוגרפיה ==
אלפסי התגייס לצה"ל ועבר מסלול הכשרה כלוחם, קורס מפקדי טנקים וקורס קציני שריון. לאחר מכן מונה למפקד מחלקה בפלוגה ג' בגדוד 46 סגן מפקד פלוגה ג' במלחמת לבנון השנייה ומפקד פלוגה ב' בגדוד 46.

בשנת 2017 הועלה לדרגת סא"ל ומונה למפקד גדוד 46 וכיהן בתפקיד עד שנת 2019. בהמשך מונה לסגן מפקד חטיבה 401. באוגוסט 2022 הועלה לדרגת אל"ם ומונה למפקד עוצבת ראם, <ref></ref> ופיקד על החטיבה במהלך מלחמת חרבות ברזל.
ב-18 במרץ 2024 פורסם שימונה למפקד מגמת אוגדות בפיקוד ההכשרות והאימונים.
אלפסי שני מימין בהערכת מצב בחוף נצרים במלחמת חרבות ברזל

==קישורים חיצוניים==

== הערות שוליים ==

קטגוריה:מפקדי גדודים בחטיבה 401
קטגוריה:מפקדי עוצבת ראם
קטגוריה:אלופי-משנה בצה"ל
קטגוריה:מפקדי חטיבות במלחמת חרבות ברזל
מסלול מרוצים ערד

טקס הפתיחה של הפארק המוטורי בערד

מסלול מרוצים ערד הוא מסלול למרוצי מכוניות בפאתי העיר ערד, אשר נחנך בשנת 2017.

==תכנון, בנייה ושימוש==
לאחר אישור חוק הספורט המוטורי והקמת הרשות לנהיגה ספורטיבית, התבצע מרכז מטעם משרד התרבות והספורט בעבור הקמת מסלול מרוצים חדש, ואשר בו זכתה העיר ערד.

העבודות התחילו בחודש פברואר 2017 לאחר אישור התוכניות - מסלול באורך 1.6 קילומטרים עם רוחב כביש של 10 מטרים.<ref></ref>

המסלול נחנך ב-5 באפריל 2018 על ידי ראש עיריית ערד ניסן בן חמו.<ref></ref>
בשבוע פתיחת המסלול התקיימו מרוצים מסוגים שונים:
*מרוץ זמן מטרה (ספורט מוטורי) 
* קארטינג
* דריפט
* אופנועי סופרבייק וסופרמוטו
* ראלי
*ראליקרוס 
==קישורים חיצוניים==

== הערות שוליים ==

קטגוריה:ערד: מבנים
קטגוריה:מסלולי מרוצים
קטגוריה:ישראל: ספורט מוטורי